<classify> WATOTO wengi wamekuwa wakitumika mashambani misimu ya kilimo wilayani Chamwino mkoani Dodoma, hivyo kukosa nafasi ya kwenda kuhudhuria masomo . Hayo yalibainishwa juzi wakati wa kujadili mikakati ya kupunguza ukatili wa kijinsia na kuondoa mimba za utotoni kwenye mradi unaotekelezwa na shirika lisilokuwa la kiserikali la Women Wake Up WOWAP kwa ufadhili wa The Foundation For Civil Society. Mwalimu Janeth Bernad wa Shule ya Msingi Azimio wilayani hapa, alisema msimu wa kilimo watoto wengi hawahudhurii shule.Kipindi cha kuanzia Januari hadi Aprili watoto wengi hawahudhurii shule ukiwahoji wanasema ni msimu wa kilimo na hapo unakuta baba hajui chochote kuhusu mtoto wake. Msimu wa kilimo mazao mengi yanavunwa lakini hawaangalii ustawi wa watoto alisema. Alisema baadhi ya wanaume wamekuwa wakiona suala la malezi na maadili ya watoto, sio jukumu lao, kitu ambacho kimekuwa kikisababisha changamoto nyingi katika familia. Kuna mtoto alipewa ujauzito alikuwa akitakiwa kwenda kidato cha kwanza, akapelekwa kituo cha polisi, kisha hospitali na alipopimwa akagundulika kuwa ni mjamzito, baada ya siku mbili kijana akatoroka na baba wa mtoto hakuonekana yote hiyo ni kupoteza ushahidi, kuna vitu vinafanyika katika jamii ambavyo havisaidii watoto alisema.  <topic>: KITAIFA 